wannaphong/clean_thaiwikipedia huggingface dataset:
# ศรายุทธ สุปัญโญ
ศรายุทธ สุปัญโญ (ชื่อเล่น: อ๊อด, เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดิ โอเรียนทัล ฟังค์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้ 

ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด, คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย

ผลงาน
ฉันทนา กิติยพันธ์ และ วงเดอะโปรเฟสชันนัลส์
 The First Time Ever I Saw Your Face
โอเรียนเต็ลฟังก์
 Oriental Funk Disco Vol.1
 Oriental Funk Disco Vol.2
 ลอยกระทงดิสโก้
 ดาวใจดิสโก้
แกรนด์เอ็กซ์
 พรหมลิขิต 
 Valentine Laser Concert 
 เพชร 
 บริสุทธิ์ 
 ดวงเดือน
 แค่หลับตา (ซิงเกิล)
อินฟินิตี้
 The Candlelight Blues
 Majestic Rain
 นาวแอนด์เด็น
 Night & Day
 Nightwings
 ทูเก็ทเทอร์
 โฟร์คัลเลอร์ส
 The Miracle
 Andaman Days
 Ten

อัลบั้มเดี่ยว
 The Wizard of Noise (1987) / สังกัดอีเอ็มไอ (ประเทศไทย)
 Jazzy Miracle
อีพี
 T-Jazz
# ซีบีบีส์
ซีบีบีส์  เป็นเครือข่ายโทรทัศน์ของบีบีซีสำหรับออกอากาศรายการสำหรับเด็ก โดยมีเป้าหมายส่งเสริม "การเรียนรู้โดยการเล่นในสภาพแวดล้อมที่สอดคล้องกับเด็กอายุไม่เกิน 8 ปี"BBC Trust Cbeebies service licence BBC Trust. Retrieved 23 August 2013. และออกอากาศ "รายการที่มีคุณภาพสูงและผลิตในสหราชอาณาจักรเป็นส่วนใหญ่""Editorial standards" BBC Trust. Retrieved 23 August 2013. โดยเริ่มออกอากาศครั้งแรกในปี พ.ศ. 2545 และสามารถรับชมในสหราชอาณาจักรได้โดยไม่เสียค่าใช้จ่าย

ช่องซีบีบีส์ได้รับรางวัลต่างๆ มากมาย เช่น รางวัลของบริติชอะคาเดมีชิลเดรนส์อวอรดส์ทุกปีตั้งแต่ พ.ศ. 2545 จนถึง พ.ศ. 2558 รวมถึงรางวัล "Best Pre-school Live Action Series" ในปี พ.ศ. 2545, 2547, 2548 และ 2551 โดยซีบีบีส์เป็นช่องสำหรับเด็กที่มีผู้ชมมากที่สุดในสหราชอาณาจักร ส่วนการออกอากาศในระบบความละเอียดสูงเริ่มต้นเมื่อวันที่ 10 ธันวาคม พ.ศ. 2556

 ประวัติ 

 รายการที่ออกอากาศ 

 การออกอากาศในระบบความละเอียดสูง
# เมโดว์แซฟฟรอน
เมโดว์แซฟฟรอน  เป็นพืชในวงศ์ดองดึงที่พบตามชายทุ่ง ดอกสีม่วงอ่อน กลีบเชื่อมติดกันเป็นหลอดยาว เกสรตัวผู้เชื่อมติดกับกลีบดอก รังไข่ฟักตัวใต้ดินจนถึงฤดูใบไม้ผลิจึงจะชูก้านดอกขึ้นเหนือดินพร้อมกับผล สร้างสารโคลชิซีนที่เป็นพิษต่อระบบประสาทส่วนกลาง

 ภาพ
# เวฟไกด์
เวฟไกด์ (Waveguide) หรือว่าท่อนำคลื่น นี้ เป็นสายส่งสัญญาณชนิดหนึ่ง-ที่ใช้ใน การส่งคลื่นไมโครเวฟ โดยทั่วไปจะมีลักษณะเป็นท่อกลม หรือท่อเหลี่ยม แล้วแต่จะทำมาจากทองแดงหรืออะลูมิเนียม ด้านในฉาบด้วยเงินเพื่อให้เป็นตัวนำที่ดี สาเหตุที่สายนำสัญญาณต้องทำเป็นท่อนี้ก็เพราะว่า คลื่นไมโครเวฟมีความถี่สูงมากจะเดินทางได้ดีที่บริเวณผิวของตัวนำถ้าหากใช้สายนำสัญญาณทั่วไปจะทำให้เกิดการสูญเสียงพลังงานไปได้ จึงต้องทำเป็นท่อเพื่อป้องกันการสูญเสียพลังงานจากผิวของสายสัญญาณ ความถี่ต่ำสุดที่สามารถใช้งานได้กับเวฟไกด์เรียกว่า ความถี่คัตออฟ ซึ่งถ้าความถี่สูงกว่าความถี่ คัตออฟ จะสามารถเดินทางไปบนเวฟไกด์ได้ ส่วนความถี่ที่ต่ำกว่านี้จะไม่สามารถเดินทางบนเวฟไกด์ได้ ในการเดินทางของคลื่นไมโครเวฟในเวฟไกด์นั้น จะเดินทางโดยการสะท้อนผนังท่อ และเดินทางไปตามความยาวของท่อนำคลื่น และความถี่ที่สูงก็สามารถเดินทางได้ไกลกว่าความถี่ที่ต่ำ

รูปแบบในการเกิดคลื่นในเวฟไกด์ ก็จะมีอยู่ 2 รูปแบบด้วยกัน คือ
 รูปแบบสนามไฟฟ้าตัดขวาง ซึ่งเป็นรูปแบบที่ไม่มีส่วนประกอบของสนามไฟฟ้าในทิศทางการแพร่กระจายคลื่น โดยสนามไฟฟ้าจะตั้งฉากกับทิศทางการแพร่กระจายของคลื่น
 รูปแบบสนามแม่เหล็กตัดขวาง เป็นรูปแบบที่ไม่มีส่วนประกอบของสนามแม่เหล็กในทิศทางการแพร่กระจายคลื่น โดยสนามแม่เหล็กจะตั้งฉากกับทิศทางการแพร่กระจายของคลื่นเสมอ
# ไอ้ม้าเหล็ก
ไอ้ม้าเหล็ก เป็นละครโทรทัศน์แนวแอ็กชั่น-โรแมนติก-ดราม่า บทประพันธ์ของ วิลักษณา บทโทรทัศน์โดย วิลักษณา กำกับการแสดงโดย ชูชัย องอาจชัย ผลิตโดย บริษัท ยูม่า 99 จำกัด ออกอากาศทุกวันพุธ–พฤหัสบดี เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ธีรเดช วงศ์พัวพันธ์, หยาดทิพย์ ราชปาล และนักแสดงชั้นนำอีกมากมาย เริ่มตอนแรกวันที่ 10 กรกฎาคม พ.ศ. 2545–4 กันยายน พ.ศ. 2545 

รายชื่อนักแสดงและการสร้าง 
 ปี  พ.ศ. 2545  สถานีออกอากาศ  ช่อง 3   ผู้สร้าง  บริษัท ยูม่า 99 จำกัด ผู้กำกับการแสดง  ชูชัย องอาจชัย บทโทรทัศน์  วิลักษณา วันเวลาออกอากาศ  วันพุธ–พฤหัสบดี เวลา 20.15 - 22.20 น. ฟ้า/ม้าเหล็ก  ธีรเดช วงศ์พัวพันธ์  ผู้กองชาตรี ทองนัน  วรฤทธิ์ เฟื่องอารมย์  อินทรี (น้องชายชมพู่)  นัฐฐพนธ์ ลียะวณิช  ลั่นทม ทะเลทอง  หยาดทิพย์ ราชปาล  สมบัติ (เม่น)  ชินสุเวท เจตน์จำรัส  ผู้ใหญ่สิงห์ ทะเลทอง (พ่อลั่นทม)  วัชรเกียรติ บุญภักดี  หอย  เรืองฤทธิ์ วิสมล  ชมพู่ (พี่สาวอินทรี)  เบญจวรรณ เทิดทูนกุล  เกสร / มาลี  ชนกวนันท์ รักชีพ  นายอำเภอ เฉลิม บุญรอด  เฉลิมพล บุญรอด  พิกุล ทะเลทอง (แม่ลั่นทม)  ปวีณา ชารีฟสกุล  แม่ศรี (แม่ชมพู่และอินทรี)  ยุวดี ไทยหิรัญ  นักแสดงรับเชิญ หมอวิเชียร  สุเชาว์ พงษ์วิไล  สารวัตรชูศักดิ์ บุญเขื่ยม  ไกรลาศ เกรียงไกร  ลุงสม  ชุมพร เทพพิทักษ์  หัวหน้าโจรสลัด / ไอ้ม้าเหล็กตัวปลอม  พีรุตม์ ตุลานันท์  หัวหน้าตำรวจ  อำนาจ อนุรักษ์  

 เพลงประกอบละคร  
 เพลง ม้าเหล็ก (เพลงเปิด) - ขับร้องโดย ชัชชัย ชัยชื่อ
 เพลง รักเธอ (เพลงปิด) - ขับร้องโดย เข็มอัปสร สิริสุขะ
 อ้างอิง 

 ไอ้ม้าเหล็ก Ai Ma Lek OST : youtube.com    
 : dek-d.com    
 ใครเคยดู ไอ้ม้าเหล็ก บ้าง...เราชอบความรักของพระ-นางเรื่องนี้มากกก และเคนแสดงได้เยี่ยมมมมมม : topicstock.pantip.com     
 แอคชั่นโคตรเท่!!! ติ่งละครฟินหนัก พาเหรดพระเอกมาดบู๊ : gossipstar.mthai.com
# เมียนมาร์แอร์เวย์อินเตอร์แนชนัล
thumb|right|เครื่องบิน Airbus A320 จอดที่ท่าอากาศยานนานาชาติย่างกุ้ง
thumb|right|เครื่องบิน Airbus A320 ในลายปัจจุบัน
บริษัท เมียนมาแอร์เวย์อินเตอร์เนชันแนล จำกัด  เป็นสายการบินเอกชนซึ่งมีสำนักงานใหญ่อยู่ที่ย่างกุ้ง ประเทศพม่า"Offices Address." Myanmar Airways International. Retrieved on 10 October 2009. ให้บริการสายการบินไปยังจุดหมายปลายทางต่าง ๆ ในเอเชียตะวันออกเฉียงใต้ มีฐานการบินหลักอยู่ที่ท่าอากาศยานนานาชาติย่างกุ้ง นอกจากนี้ยังเคยเป็นผู้สนับสนุนหลักของกีฬาซีเกมส์ 2013 อีกด้วย

 รายชื่อจุดหมายปลายทาง 
 ฐานการบินหลัก เส้นทางในอนาคต เส้นทางเฉพาะฤดูกาล เส้นทางแบบเช่าเหมาลำ เส้นทางที่ยกเลิกแล้ว

เมืองประเทศIATAICAOท่าอากาศยานหมายเหตุ กรุงเทพมหานคร  ไทย BKKVTBS ท่าอากาศยานสุวรรณภูมิ  คยา  อินเดีย GAYVEGY ท่าอากาศยานคยา  กว่างโจว  จีน CANZGGG ท่าอากาศยานนานาชาติกว่างโจวไป๋-ยฺหวิน  โกลกาตาเริ่มบินวันที่ 1 ธันวาคม ค.ศ. 2016 อินเดีย CCUVECC ท่าอากาศยานนานาชาติสุภาษ จันทระ โพส  กัวลาลัมเปอร์  มาเลเซีย KULWMKK ท่าอากาศยานนานาชาติกัวลาลัมเปอร์  คุนหมิง  จีน KMGZPPP ท่าอากาศยานนานาชาติคุนหมิงฉางสุ่ย http://airlineroute.net/2015/11/19/8m-kmg-dec15/ ไทเป  ไต้หวัน TPERCTP ท่าอากาศยานนานาชาติไต้หวันเถา-ยฺเหวียน  มัณฑะเลย์  พม่า MDLVYMD ท่าอากาศยานนานาชาติมัณฑะเลย์  โอซะกะ  ญี่ปุ่น KIXRJBB ท่าอากาศยานนานาชาติคันไซ  เช่าเหมาลำ โซล  เกาหลีใต้ ICNRKSI ท่าอากาศยานนานาชาติอินช็อน  เช่าเหมาลำ สิงคโปร์  สิงคโปร์ SINWSSS ท่าอากาศยานจางีสิงคโปร์  ย่างกุ้ง  พม่า RGNVYYY ท่าอากาศยานนานาชาติย่างกุ้ง 

 ข้อตกลงการทำการบินร่วม 
สายการบินเมียนมาร์แอร์เวย์อินเตอร์เนชันแนล ได้ทำข้อตกลงการทำการบินร่วม กับสายการบินดังต่อไปนี้
 แอร์เคบีแซด
 การูดาอินโดนีเซีย
 โคเรียนแอร์
 มาเลเซียแอร์ไลน์

 ฝูงบิน 
ข้อมูลเมื่อเดือนสิงหาคม ค.ศ. 2016

+ฝูงบินของเมียนมาร์แอร์เวย์อินเตอร์เนชันแนล เครื่องบิน ใช้งานในปัจจุบัน สั่งซื้อไปแล้ว ไม่ได้ใช้งาน หมายเหตุ Airbus A319-1003 ลำ — — เช่ามาจาก บริษัทการเงินสัญญาเช่าระหว่างประเทศ Airbus A320-214 1 ลำ — 1 ลำ ให้เจ็ตสตาร์แปซิฟิกเช่า 1 ลำปลดประจำการ 1 ลำ จอดอยู่ที่ท่าอากาศยานนานาชาติกัวลาลัมเปอร์ รวมทั้งหมด 4 ลำ — 1 ลำ

 เครื่องบินที่เคยประจำการ 
สายการบินเคยให้บริการเครื่องบินดังต่อไปนี้
 Airbus A321-100 เช่ามาจากสายการบินแอร์เมดิเตอร์เรเนียน
 Boeing 737 เช่ามาจากสายการบินเพกาซัสแอร์ไลน์
 Boeing 737-800 เช่ามาจากสายการบินมาเลเซีย
 Boeing 757-200 เช่ามาจากสายการบินรอยัลบรูไนแอร์ไลน์
 Fokker F100 เช่ามาจากสายการบินแอร์บะกัน
 McDonnell Douglas MD-82 เช่ามาจากสายการบินไลอ้อนแอร์
 Boeing 737-400 เช่ามาจากสายการบินเคแอลเอ็ม
# จักรพรรดิซูซากุ
จักรพรรดิซูซากุ (7 กันยายน ค.ศ. 921 – 6 กันยายน ค.ศ. 952) เป็นจักรพรรดิญี่ปุ่นองค์ที่ 61Imperial Household Agency (Kunaichō):  朱雀天皇 (61)ตามที่ได้จัดเรียงไว้ในลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, pp. 69–70.

รัชสมัยซูซากุอยู่ในช่วง ค.ศ. 930 ถึง 946Titsingh, Isaac. (1834).  Annales des empereurs du japon, pp. 134–139; Brown, Delmer. (1879). Gukanshō, pp. 294–295; Varley, H. Paul (1980) Jinnō Shōtōki, pp. 181–183.

พระราชประวัติ
ก่อนขึ้นครองราชบัลลังก์ดอกเบญจมาศ ซูซากุมีพระนามส่วนพระองค์ (อิมินะ)Brown, p. 264; before Emperor Jomei, the personal names of the emperors were very long, and people did not generally use them. The number of characters in each name diminished after Jomei's reign. เป็น ฮิโรอากิระ-ชินโนTitsingh,  p. 134; Varley, p. 181. และยังรู้จักในอีกพระนามว่า ยูตาอากิระ-ชินโน Brown, p. 294.

ฮิโรอากิระ-ชินโนเป็นพระราชโอรสองค์ที่ 11 ในจักรพรรดิไดโงะกับสมเด็จพระจักรพรรดินีอนชิ ธิดาในฟูจิวาระ โนะ โมตตสึเนะ ผู้สำเร็จราชการและเสนาบดีผู้ยิ่งใหญ่ในสภาแห่งรัฐVarley, p. 181.

เมื่อจักรพรรดิไดโงะ พระราชบิดาได้สละราชบัลลังก์ในวันที่ 22 เดือน 9 ปี เอ็นโช ที่ 8 ตรงกับวันที่ 16 ตุลาคม ค.ศ. 930 เจ้าชายฮิโรอากิระพระราชโอรสองค์ที่ 11 พระชนมายุเพียง 7 พรรษาจึงขึ้นสืบราชบัลลังก์เป็นจักรพรรดิซูซากุ โดยได้มีการประกอบพระราชพิธีราชาภิเษกเมื่อวันที่ 22 เดือน 11 ปี เอ็นโช ที่ 8 ตรงกับวันที่ 14 ธันวาคม ค.ศ. 930 

จักรพรรดิซูซากุได้สละราชบัลลังก์เมื่อวันที่ 13 เดือน 4 ปี เท็งเงียว ที่ 2 ตรงกับวันที่ 16 พฤษภาคม ค.ศ. 946 ให้กับเจ้าชายนาริอากิระ พระอนุชาต่างพระราชมารดา ขึ้นสืบราชบัลลังก์เป็น จักรพรรดิมุระกะมิ หลังจากครองสิริราชสมบัติได้ 15 ปี

ซูซากุมีจักรพรรดินีหรือพระมเหสี 2 พระองค์ และพระราชธิดาเพียงองค์เดียวBrown, p. 295

รัชสมัยของซูซากุ
ปีในรัชสมัยซูซากุมีมากกว่าหนึ่งชื่อศักราชหรือเน็งโงTitsingh,  p. 134.
 เอ็นโจ   (923–931)
 โจเฮ   (931–938)
 เท็งเงียว (938–947)

พระราชพงศาวลี
# แผ่นดินไหวนอกชายฝั่งจังหวัดฟูกูชิมะ ค.ศ. 2016
แผ่นดินไหวนอกชายฝั่งจังหวัดฟูกูชิมะ  เป็นแผ่นดินไหวขนาด 6.9 แมกนิจูด เกิดขึ้นห่างจากเมืองนามิเอะ จังหวัดฟูกูชิมะ ญี่ปุ่น ไปทางตะวันออกเฉียงใต้  เมื่อวันที่ 22 พฤศจิกายน 2559 ที่ความลึก  การกระแทกมีความรุนแรงสูงสุดในระดับ VII (แรงมาก) ตามมาตราเมร์กัลลี ต่อมาคลื่นสึนามิไม่ทราบความสูงถูกพบห่างจากชายฝั่งเมืองอิวากิ 22 กิโลเมตร การรายงานครั้งแรกระบุว่าแผ่นดินไหวมีขนาด 7.3 แมกนิจูด ซึ่งหลังจากนั้นสำนักสำรวจทางธรณีวิทยาสหรัฐอเมริกาได้ปรับลดความรุนแรงลงไปที่ 6.9 ขณะที่สำนักอุตุนิยมวิทยาญี่ปุ่นได้ปรับเพิ่มเป็น 7.4
# มารูลา
thumb|เปลือกต้นมารูลา
thumb|ผลมารูลาดิบ
thumb|ผลมารูลาร่วงที่นามิเบีย
thumb|เมล็ดมารูลา
thumb|เปลือกแข็งของมารูลา  
thumb|น้ำมันมารูลาในนามิเบีย

มารูลา  เป็นไม้ยืนต้นในวงศ์ Anacardiaceae ใบเป็นใบประกอบ ดอกตัวผู้เป็นดอกช่อ ดอกตัวเมียเป็นดอกเดี่ยว ผลมีเมล็ดเดียว ขนาดเท่าลูกพลัม สุกแล้วเป็นสีเหลือง พบในแอฟริกาใต้ มีสารออกฤทธิ์หลอนประสาท
# เครื่องตัดไฟรั่ว
เครื่องตัดไฟรั่ว  เป็นอุปกรณ์ไฟฟ้าซึ่งทำหน้าที่ตรวจจับเหตุการณ์ไฟฟ้ารั่ว และทำการตัดไฟเพื่อรักษาชีวิตของผู้ที่ถูกไฟฟ้าดูด รวมทั้งป้องกันทรัพย์สินเสียหายเนื่องจากไฟไหม้ที่เกิดจากไฟฟ้ารั่วเป็นปริมาณมาก, โดยปกติจะติดตั้งที่แผงไฟหลักของบ้านพักอาศัย หรือในส่วนของบ้านที่มีความเสี่ยงในการเกิดไฟฟ้าดูดเป็นพิเศษ (เช่นห้องน้ำที่มีการใช้เครื่องทำน้ำอุ่นไฟฟ้า, เครื่องโกนหนวด หรือเครื่องเป่าผม)

เครื่องตัดไฟรั่วมี 2 ประเภท

 เครื่องตัดไฟรั่วแบบตรวจจับแรงดัน: ทำงานโดยวัดศักย์ไฟฟ้าที่ตัวถังโลหะของเครื่องใช้เทียบกับหลักดินที่ติดตั้งแยกต่างหาก หากมีความต่างศักย์มากเกินค่าที่กำหนดไว้ (ปกติจะตั้งไว้ที่ 50 โวลต์) ก็จะทำการตัดไฟ, ปัจจุบันเครื่องตัดไฟรั่วชนิดนี้ไม่นิยมใช้แล้ว เนื่องจากความยุ่งยากในการติดตั้ง (ต้องต่อสายแยกจากตัวถังเครื่องไฟฟ้ามาที่เครื่องตัดไฟรั่ว และต่อสายจากเครื่องตัดไฟรั่วไปยังหลักดิน) และการป้องกันที่ไม่ครอบคลุมในกรณีที่เกิดการรั่วจากตัวถังส่วนที่ไม่ได้ทำการวัด
 เครื่องตัดไฟรั่วแบบตรวจจับกระแส: ทำงานโดยการเทียบปริมาณกระแสไฟฟ้าที่ไหลเข้าวงจรกับปริมาณที่ไหลออกจากวงจร หากปริมาณไหลออกน้อยกว่าที่ไหลเข้า แสดงว่าในวงจรมีไฟฟ้ารั่วไหลออกไปภายนอก, หากปริมาณการรั่วไหลมากเกินที่กำหนดไว้ (ปกติจะตั้งไว้ที่ 30 มิลลิแอมป์) ก็จะทำการตัดไฟ, เครื่องตัดไฟรั่วประเภทนี้จะไม่ใช้หลักดิน ทำให้สามารถติดตั้งได้แม้ในระบบไฟฟ้าที่ไม่มีสายดิน 
ในปัจจุบันอุปกรณ์ตัดไฟรั่วมักถูกติดตั้งกับ Main Breaker ในตู้Load Centre ของอาคารในชื่อเรียก RCCB  หรือ RCBO แทนคำเรียก ELCB
สำหรับประเภท RCCB (residual-current circuit breaker) นั้นมีความสามารถเพียงป้องกันไฟฟ้ารั่วเท่านั้น เหมาะสำหรับใช้เป็นเบรกเกอร์เครื่องทำน้ำอุ่นสำหรับรุ่นเก่าที่ไม่มี ELCB  แต่สำหรับแบบ RCBO จะมีความสามารถในการตัดกระแสเกินเช่นเดียวกันกับ Breaker แบบธรรมดาด้วยจึงทำให้ Main Breaker อาคารในประเทศไทยส่วนใหญ่เป็นแบบ RCBO
# เฟร์รอล (แคว้นกาลิเซีย)
เฟร์รอล  เป็นเมืองในจังหวัดอาโกรุญญา แคว้นกาลิเซีย ตั้งอยู่ริมฝั่งมหาสมุทรแอตแลนติก ทางทิศเหนือ-ตะวันตกของประเทศสเปน จากข้อมูลประชากรปี ค.ศ. 2014 เมืองมีประชากร 70,389 คน ทำให้เป็นเมืองที่มีประชากรมากที่สุดอันดับ 5 ในแคว้นกาลิเซีย

เฟร์รอลเป็นเมืองสำคัญในการต่อเรือตั้งแต่ในอดีต เป็นที่ตั้งกรมทางทะเลทางเหนือของนาวิกโยธินสเปน ตั้งแต่ต้นราชวงศ์บูร์บง ก่อนหน้านั้นในคริสต์ศตวรรษที่ 17 เฟร์รอลเป็นคลังแสงสรรพาวุธที่สำคัญในยุโรป ปัจจุบันเป็นที่ตั้งอู่ต่อเรือของนาบันเตีย (Navantia) รัฐวิสาหกิจต่อเรือของสเปน

เมืองนี้ยังเป็นสถานที่เกิดของจอมพลฟรันซิสโก ฟรังโก และเป็นที่รู้จักในชื่อ "เอลเฟร์รอลเดลเกาดีโย" (El Ferrol del Caudillo) ตั้งแต่ปี ค.ศ. 1938 ถึง 1982
# ซีบู
ซีบู  เป็นเมืองในแผ่นดินในรัฐซาราวัก ประเทศมาเลเซีย เมืองตั้งอยู่บนเกาะบอร์เนียว มีพื้นที่  ตั้งอยู่ริมฝั่งแม่น้ำราจังและแม่น้ำอีกัน อยู่ห่างจากทะเลจีนใต้ราว 60 กม. และอยู่ห่างจากเมืองหลวงของรัฐ เมืองกูจิงราว  ทางทิศเหนือ-ตะวันออก ประชากรส่วนใหญ่เป็นชาวจีน โดยเฉพาะชาวจีนฝูโจว มีประชากรพื้นถิ่นอย่าง เมลาเนา มลายู และอีบัน ยังคงอาศัยอยู่บริเวณนี้ ข้อมูลประชากรในเมืองเมื่อ ค.ศ. 2010 มีประชากร 162,676 คน

เมืองซีบูก่อตั้งขึ้นโดยเจมส์ บรูก ในปี ค.ศ. 1862 โดยเขาได้สร้างป้อมในเมืองเพื่อป้องกันการโจมตีจากชาวดาจัก ต่อมาชาวจีนฮกเกี้ยนได้เข้ามาตั้งถิ่นฐานบริเวณป้อม และมีกิจกรรมการค้าในเมือง ในปี ค.ศ. 1901 หว่อง ไน เซียง (Wong Nai Siong) ได้นำผู้อพยพชาวฝูโจวจำนวน 1,118 คน จากมณฑลฝูเจี้ยนมาอาศัยอยู่ที่เมืองซีบู ทำให้เมืองซีบูขึ้นชื่อว่าเป็น "ฝูโจวแห่งใหม่" มีการสร้างตลาดและโรงพยาบาลแห่งแรกในการปกครองของบรูก โรงพยาบาลเลาคิงเฮา (Lau King Howe) และโรงเรียนเมทอดิสต์และโบสถ์หลายแห่ง สร้างขึ้นในคริสต์ทศวรรษ 1930 อย่างไรก็ตาม เกิดเหตุไฟไหม้ในเมืองซีบู 2 ครั้งในปี ค.ศ. 1889 และ 1928 และมีการก่อสร้างใหม่หลังจากนั้น ไม่มีการต่อสู้ในเมืองซีบูในช่วงที่ญี่ปุ่นเข้ามาในซาราวัก ในปี ค.ศ. 1941 ญี่ปุ่นได้เข้ามาสร้างที่พักอาศัยในซีบูในเดือนมิถุนายน ค.ศง 1942 และได้เปลี่ยนชื่อเมืองมาเป็น ซีบู-ชู (Sibu-shu) ในเดือนสิงหาคม ค.ศ. 1942 หลังจากญี่ปุ่นพ่ายแพ้ในปี ค.ศ. 1945 อังกฤษได้เข้ามายึดครองซีบูในฐานะคราวน์โคโลนี นี่เป็นสาเหตุที่ทำให้ชาวเมลาเนารุ่นใหม่ในซีบูไม่พอใจ เป็นผลทำให้เจ้าหน้าที่บริหารชาวอังกฤษคนที่ 2 เซอร์ ดังคัน จอร์จ สจ๊วต ถูกลอบสังหารโดย รอสลี โดบี (Rosli Dhobi) เมื่อเขามาถึงซีบูในเดือนธันวาคม ค.ศ. 1949 ต่อมารอสลีถูกแคว้นคอตายในคุกกลางกูจิงในปี ค.ศ. 1950 ลุ่มน้ำซีบูและราจังเป็นศูนย์กลางกิจกรรมของลัทธิคอมมิวนิสต์ และคงดำเนินต่อไปแม้ซาราวักได้รับเอกราชในปี ค.ศ. 1963 

 ศัพทมูลวิทยา 
ก่อน ค.ศ.1873 ซีบูเคยมีชื่อเรียกว่า "มาลิง"  ซึ่งมาจากส่วนโค้งของแม่น้ำราจังที่มีชื่อว่า "ตันจุงมาลิง" (Tanjung Maling) ที่อยู่ตรงข้ามกับที่ตั้งของเมืองซีบูในปัจจุบัน
# การหลั่งนอก (กิจกรรมทางเพศ)
การหลั่งนอก  บ้างก็ว่า เสร็จนอก หรือ แตกนอก เป็นการพรรณนาถึงการหลั่งน้ำอสุจิของมนุษย์ โดยจะทำการหลั่งใส่ต่อบุคคลอื่น คำว่า การหลั่งนอก หรือ cum shot มักจะใช้กับการพรรณนาที่เกิดขึ้นในภาพยนตร์ ภาพถ่าย และนิตยสารลามก การหลั่งนอกกลายเป็นเป้าหมายของประเภทเฟทิช เช่น บุกกะเกะ การหลั่งน้ำอสุจิใส่ใบหน้า (หรือ "facials") มักจะปรากฏในภาพยนตร์และวิดีโอลามก ซึกมักจะเป็นวิธีการปิดฉากViolet Blue, (Sep 2001) A First Timer’s Guide to Watching Porn, "Facial ejaculation (men ejaculating on women’s faces) is pretty much a standard." การหลั่งนอกอาจจะแสดงให้เห็นถึงการหลั่งอสุจิใส่ร่างกายของนักแสดงคนอื่น เช่น อวัยวะเพศ ทวารหนัก หน้าอก หรือลิ้น 

คำศัพท์นี้มักจะถูกใช้โดยการถ่ายวิดีโอแบบซีนีม่า(Cinematography) ภายในกรอบการเล่าเรื่องราวของภาพยนตร์ลามก และ ตั้งแต่ปี ค.ศ. 1970 มันกลายเป็นลิเบรตโตแบบประเภทฮาร์ดคอร์ ข้อยกเว้นสองประการคือ ภาพลามกอนาจารแบบซอฟต์คอร์ ซึ่งจะไม่แสดงให้เห็นอย่างชัดเจน และ"ภาพคู่รักโป๊เปลือย" ซึ่งอาจจะเกี่ยวข้องกับการสอดใส่ แต่โดยทั่วไป จะทำการถ่ายทำในลักษณะที่รอบคอบมากขึ้นโดยมีเป้าหมายเพื่อให้บรรยากาศแบบโรแมนติกหรือให้ความรู้มากกว่าภาพกราฟิก ภาพลามกอนาจารแบบซอฟต์คอร์ที่ไม่มีลำดับถึงการหลั่งนอกนั้นได้ถูกผลิตขึ้นเพื่อตอบสนองความต้องการของผู้บริโภคบางราย สำหรับสื่อลามกอนาจารที่ไม่ชัดเจนและเพื่อให้สอดคล้องกับกฎระเบียบของรัฐบาลหรือกฎของบริษัทในเครื่อข่ายที่ไม่อาจจะอนุญาตให้มีการแสดงภาพการหลั่งนอกได้ การหลั่งนอกโดยทั่วไปแล้ว จะไม่ปรากฏในฉาก "หญิง-หญิง" (มีฉากที่แสดงให้เห็นถึงการหลั่งของหญิง แต่ค่อนข้างหายาก) การสำเร็จความใคร่เป็นคำพูดนัยแทนโดยคำพูด ธรรมเนียมภาพยนตร์ หรือการเคลื่อนไหวของร่างกาย
 อ้างอิง
# โรดบล็อก (มีนาคม 2016)
ดับเบิลยูดับเบิลยูอี โรดบล็อก  เป็นการแสดงมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี (WWE) วันที่ 12 มีนาคม ค.ศ. 2016 ที่สนามริโค คอลิเซียม เมืองโทรอนโต, รัฐออนแทรีโอ, แคนาดา

ผล
# อัลเฟรท โยเดิล
พลเอกอาวุโส อัลเฟรท โยเซ็ฟ แฟร์ดีนันท์ โยเดิล  เป็นนายทหารบกเยอรมันในช่วงสงครามโลกครั้งที่สอง เคยเป็นผู้บัญชาการกองพลที่ 44 เวียนนาภายหลังการผนวกออสเตรีย ต่อมาเขาได้ดำรงตำแหน่งเสนาธิการอำนวยการทหารแวร์มัคท์ เขารับมอบอำนาจจากประธานาธิบดีคาร์ล เดอนิทซ์ ในการลงนามตราสารยอมจำนนอย่างไม่มีเงื่อนไขต่อฝ่ายสัมพันธมิตร

ภายหลังสงคราม โยเดิลถูกดำเนินคดีในข้อหาเป็นผู้สมรู้ร่วมคิดก่ออาชญากรรมต่อสันติภาพ, เป็นผู้ริเริ่มเข้าร่วมสงครามก้าวร้าว, เป็นอาชญากรสงคราม และก่ออาชญากรรมต่อมนุษยชาติ ในการพิจารณาคดีเนือร์นแบร์ค การสืบสวนเอกสารหลักฐานพบว่ามีความผิดจริง จึงถูกตัดสินโทษให้ประหารชีวิตด้วยการแขวนคอ
# ซิตตเว
ซิตตเว 1 กันยายน 2565. หรือ ซิตเวสำนักงานราชบัณฑิตยสภา. หลักเกณฑ์การทับศัพท์ภาษาพม่า (เมียนมา) ฉบับราชบัณฑิตยสภา. กรุงเทพฯ : สำนักงานราชบัณฑิตยสภา, 2561. หน้า 25.  เป็นเมืองท่าและเมืองหลักของรัฐยะไข่ ประเทศพม่า ตั้งอยู่ทางทิศตะวันตกของประเทศ บนเกาะกลางชะวากทะเลของปากแม่น้ำกะล่าดาน มะยู และเล่-มโหย่ โดยแม่น้ำเหล่านี้ไหลลงสู่อ่าวเบงกอลซึ่งตั้งอยู่ทางทิศตะวันตกของเมือง ซิตตเวมีประชากร 147,899 คน (พ.ศ. 2557)Central Census Committee, Myanmar. Main cities. geohive.com. (เข้าถึงเมื่อ: 9 พฤศจิกายน 2559). เป็นศูนย์กลางการบริหารของจังหวัดซิตตเวและอำเภอซิตตเว

กลุ่มชาติพันธุ์ใหญ่ที่สุดคือชาวยะไข่ รองลงมาคือชาวพม่าซึ่งย้ายมาจากส่วนอื่นของประเทศ ประชากรส่วนใหญ่นับถือศาสนาพุทธนิกายเถรวาท ฮินดู และนับถือผีสางตามลำดับ นอกจากนี้ยังมีชาวโรฮีนจาซึ่งในอดีตเคยตั้งชุมชนมุสลิมในเมืองเรียกว่า "อองมีนกะลา" แต่ได้ถูกวางเพลิงและชาวมุสลิมได้ถูกขับไล่ออกไปในเหตุการณ์จลาจลเมื่อเดือนตุลาคม พ.ศ. 2555 ทำให้ชาวโรฮีนจาต้องหนีไปอาศัยอยู่ในค่ายผู้อพยพในพื้นที่ใกล้เคียง และไม่ได้มีการบันทึกจำนวนประชากรที่แน่นอน แต่คาดการณ์ว่ามีราว 140,000 คน เนื่องจากรัฐบาลพม่าไม่อนุญาตให้ลงทะเบียนชาวโรฮีนจาในสำมะโนประชากรและปฏิเสธที่จะเรียกชนกลุ่มนี้ด้วยชื่อใด ๆ
# แอลัน เวก
แอลัน เวก  เป็นวิดีโอเกมแนวต่อสู้-ผจญภัยสยองขวัญ ที่พัฒนาโดยเรเมตีเอ็นเทอร์เทนเมนท์ เนื้อเรื่องของเกมนี้เริ่มต้นจาก แอลัน เวก นักเขียนนวนิยายสยองขวัญไปพักผ่อนกับภรรยาที่เมือง Bright Falls เมืองสมมุติในรัฐวอชิงตัน แต่ได้เกิดเรื่องลึกลับขึ้นเมื่อภรรยาของเขาหายตัวไปและเขาได้เจอกับผีที่ถูกความมืดเข้าสิง เขาต้องต่อสู้กับมันด้วยใช้ไฟฉายและปืนที่เขามีเพื่อพาภรรยาของเขากลับมา

ในด้านจังหวะและโครงเรื่อง แอลัน เวก มีความคล้ายคลึงกับซีรีส์แนวระทึกขวัญทางโทรทัศน์โดยมีตอนต่าง ๆ ที่มีพล็อตหักมุมและชวนตื่นเต้น ตัวเกมประกอบด้วยเนื้อเรื่องทั้งหมด 6 ตอน และเนื้อเรื่องที่ดำเนินต่อด้วยตอนพิเศษสองตอนคือ "เดอะซิกนอล" และ "เดอะไรท์เตอร์" ซึ่งวางจำหน่ายในฐานะเนื้อหาที่ดาวน์โหลดได้ภายในปีเดียวกับที่ตัวเกมวางจำหน่าย พวกเขาร่วมกันสร้างซีซันแรกของเนื้อเรื่องที่อาจยาวขึ้น นอกจากนี้ เว็บซีรีส์ไลฟ์แอ็กชันความยาว 6 ตอนที่ชื่อ ไบรท์ฟอลล์ ยังทำหน้าที่เป็นบทนำของเกม และหนังสือที่เกี่ยวข้องหลายเล่มยังขยายเนื้อเรื่องเกี่ยวกับ  แอลัน เวก อีกด้วย แอลัน เวก รีมาสเตอร์ส  ซึ่งมีตัวเกมเต็มและเนื้อหาที่ดาวน์โหลดได้ทั้งสองตอนและจัดจำหน่ายโดยเอปิกเกมส์พับลิชชิ่ง วางจำหน่ายสำหรับไมโครซอฟท์ วินโดวส์ เพลย์สเตชัน 4 เพลย์สเตชัน 5 เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ในเดือนตุลาคม ค.ศ. 2021 และมีการพอร์ตลงนินเท็นโด สวิตช์ซึ่งวางจำหน่ายในวันที่ 20 ตุลาคม ค.ศ. 2022

แอลัน เวก เขียนบทโดยแซม เลคเป็นหลัก โดยใช้เวลากว่า 5 ปีในการสร้าง เดิมทีตัวเกมได้รับการพัฒนาให้เป็นเกมเอาชีวิตรอดในโลกเปิด ซึ่งตรงกันข้ามกับเกม แม็กซ์ เพย์น เกมแนวเส้นตรงก่อนหน้าของเรเมตี แต่ต้องพยายามกว่า 3 ปีในการรวมรูปแบบการเล่นให้เข้ากับเรื่องราวแอ็คชั่นระทึกขวัญที่พวกเขาต้องการบอกเล่า หลังจากช่วงเวลา 2 เดือนที่เข้มข้น ทีมงานได้ปรับปรุงตัวเกมให้เป็นเกมเชิงเส้นแบบดั้งเดิมมากขึ้นโดยแบ่งเป็นแนวทางเป็นตอน ๆ แต่รองรับโครงสร้างการเล่าเรื่องที่วางแผนไว้ได้ดีขึ้น และสามารถนำเนื้อหาส่วนใหญ่ในโลกเปิดที่สร้างไว้แล้วกลับมาใช้ใหม่ได้ ไมโครซอฟท์เกมสตูดิโอส์วางจำหน่ายเกมสำหรับเอกซ์บอกซ์ 360 ในเดือนพฤษภาคม ค.ศ. 2010 ตามด้วยการพอร์ตลงไมโครซอฟท์ วินโดวส์ที่จัดจำหน่ายโดยเรเมตีเอ็นเทอร์เทนเมนท์ในเดือนกุมภาพันธ์ ค.ศ. 2012

ตัวเกมได้รับกระแสวิจารณ์เชิงบวกจากนักวิจารณ์และกลายมาเป็นการตามเกินวิสัย และมักได้รับคำชมจากงานภาพ เสียง การเล่าเรื่อง จังหวะ และบรรยากาศ แอลัน เวก ได้รับรางวัลอันดับหนึ่งในรายชื่อวิดีโอเกม 10 อันดับแรกของปี 2010 ของนิตยสาร ไทม์ แอลัน เวก อเมริกันไนท์แมร์ ซึ่งเป็นเกมภาคแยกและออกตามมาแบบสแตนด์อโลน วางจำหน่ายในเดือนกุมภาพันธ์ ค.ศ. 2012 บนบริการเอกซ์บอกซ์ไลฟ์อาร์เคด ภาคต่อที่ถูกยกเลิกไปได้กลายเป็นรากฐานและแรงบันดาลใจสำหรับเกม ควอนตัมเบรก ผลงานต่อมาของเรเมตี ต่อมาเรเมตีได้วางจำหน่ายเกม คอนโทรล ใน ค.ศ. 2019 ซึ่งมีการอ้างอิงถึง แอลัน เวก เรเมตีได้กล่าวว่า แอลัน เวก และ คอนโทรล เป็นส่วนหนึ่งของ "จักรวาลที่เชื่อมต่อกันของเรเมตี" ซึ่งจะใช้เป็นพื้นฐานสำหรับเกมในอนาคต ภาคต่อที่เหมาะสมอย่าง แอลัน เวก II ได้รับการประกาศในงานรางวัลเกมแห่งปี 2021 ในเดือนธันวาคมและวางจำหน่ายในเดือนตุลาคม ค.ศ. 2023

 แหล่งข้อมูลอื่น
# จอห์น ทอมสัน (ช่างภาพ)
จอห์น ทอมสัน (14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก 

เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง
# แนวรบด้านตะวันตก (สงครามโลกครั้งที่หนึ่ง)
แนวรบด้านตะวันตก  คือเขตสงครามหลักในช่วงสงครามโลกครั้งที่หนึ่ง หลังสงครามอุบัติในเดือนสิงหาคม ค.ศ. 1914 กองทัพเยอรมันเปิดแนวรบด้านตะวันตกด้วยการบุกครองเบลเยียมและลักเซมเบิร์ก จากนั้นยังสามารถยึดครองแคว้นอุตสาหกรรมที่สำคัญของฝรั่งเศส ฝ่ายตั้งรับพลิกสถานการณ์ได้อย่างมากหลังยุทธการที่แม่น้ำมาร์น หลังการแข่งขันสู่ทะเล ทั้งสองฝ่ายต่างยึดที่มั่นตามแนวสนามเพลาะคดเคี้ยวและมีการเสริมความมั่นคงอย่างแน่นหนา ลากตั้งแต่ทะเลเหนือต่อเนื่องไปจนแนวชายแดนฝรั่งเศสด้านที่ติดกับสวิตเซอร์แลนด์ โดยมีการเปลี่ยนแปลงเพียงเล็กน้อยยกเว้นต้นปี 1917 และในปี 1918

ระหว่างปี 1915 ถึง 1917 เกิดการบุกใหญ่หลายครั้งในแนวรบด้านนี้ มีการระดมยิงปืนใหญ่และการบุกโดยใช้ทหารราบปริมาณมาก อย่างไรก็ตามด้วยการปักหลักในที่มั่น การวางปืนกล รั้วลวดหนาม และปืนใหญ่ล้วนก่อให้เกิดกำลังพลสูญเสียใหญ่หลวงระหว่างการเข้าตีและการตีโต้ตอบซ้ำแล้วซ้ำเล่า ผลจึงไม่มีการบุกอย่างสำคัญ การบุกครั้งที่มีกำลังพลสูญเสียมากที่สุด ได้แก่ ยุทธการที่แวร์เดิง (ปี 1916) มีกำลังพลสูญเสียรวม 700,000 นาย (ประมาณการ), ยุทธการที่แม่น้ำซอม (ค.ศ. 1916) มีกำลังพลสูญเสียกว่า 1,000,000 นาย (ประมาณการ) และ ยุทธการที่ปอสเชินดาเลอ หรือยุทธการที่อีปส์ครั้งที่สาม (ปี 1917) มีกำลังพลสูญเสีย 487,000 นาย (ประมาณการ)

เพื่อยุติภาวะอับจนของการสงครามสนามเพลาะในแนวรบด้านตะวันตก ต่างฝ่ายต่างทดลองเทคโนโลยีทางทหารใหม่ ๆ รวมทั้ง แก๊สพิษ อากาศยาน และรถถัง การใช้ยุทธวิธีที่ดีขึ้นและการอ่อนกำลังของกองทัพทั้งสองฝ่ายในแนวรบด้านตะวันตกทำให้สถานการณ์กลับมาเคลื่อนไหวอีกครั้งในปี 1918 การรุกฤดูใบไม้ผลิของเยอรมันในปี 1918 เกิดขึ้นได้จากสนธิสัญญาเบรสท์-ลีตอฟสก์ที่ยุติการสู้รบในแนวรบด้านตะวันออกระหว่างฝ่ายมหาอำนาจกลางกับรัสเซียและโรมาเนีย กองทัพเยอรมันใช้การระดมยิงปืนใหญ่ "เฮอร์ริเคน" สั้น ๆ แต่เข้มข้น และยุทธวิธีแทรกซึม ทำให้สามารถเคลื่อนที่ไปได้เกือบ 100 กิโลเมตรทางทิศตะวันตก นับเป็นการบุกได้มากที่สุดนับแต่ปี 1914 แต่ผลไม่เด็ดขาด

การบุกของฝ่ายสัมพันธมิตรที่หยุดไม่ได้ในการรุกร้อยวันปี 1918 ทำให้กองทัพเยอรมันล่มสลายอย่างฉับพลันและโน้มน้าวให้ผู้บังคับบัญชาฝ่ายเยอรมันเชื่อว่าหลีกเลี่ยงความปราชัยไม่พ้น รัฐบาลเยอรมันยอมจำนนในการสงบศึกวันที่ 11 พฤศจิกายน 1918 โดยมีการชำระสะสางเงื่อนไขสันติภาพในสนธิสัญญาแวร์ซายในปี 1919